# Официален вестник L 257/2017

| | ISSN 1977-0618 |
| --- | --- |
| Официален вестник
  на Европейския съюз | L 257 |
| | |
| Издание на български език | Законодателство | Година 605 октомври 2017 г. |

ISSN 1977-0618

Официален вестник

на Европейския съюз

L 257

Издание на български език

Законодателство

Година 605 октомври 2017 г.

---

| Съдържание | | II   Незаконодателни актове | Страница |
| --- | --- | --- | --- |
| | | РЕШЕНИЯ |
| | * | Решение за изпълнение (ЕС) 2017/1791 на Комисията от 4 октомври 2017 година за определяне на временното спиране на прилагането на преференциалното мито по член 15 от Регламент (ЕС) No 20/2013 на Европейския парламент и на Съвета за нецелесъобразно по отношение на вноса на банани с произход от Гватемала | 1 |

Съдържание

II   Незаконодателни актове

Страница

РЕШЕНИЯ

*

Решение за изпълнение (ЕС) 2017/1791 на Комисията от 4 октомври 2017 година за определяне на временното спиране на прилагането на преференциалното мито по член 15 от Регламент (ЕС) No 20/2013 на Европейския парламент и на Съвета за нецелесъобразно по отношение на вноса на банани с произход от Гватемала

1

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

РЕШЕНИЯ

| 5.10.2017 | BG | Официален вестник на Европейския съюз | L 257/1 |
| --- | --- | --- | --- |

5.10.2017

BG

Официален вестник на Европейския съюз

L 257/1

---

РЕШЕНИЕ ЗА ИЗПЪЛНЕНИЕ (ЕС) 2017/1791 НА КОМИСИЯТА

от 4 октомври 2017 година

за определяне на временното спиране на прилагането на преференциалното мито по член 15 от Регламент (ЕС) No 20/2013 на Европейския парламент и на Съвета за нецелесъобразно по отношение на вноса на банани с произход от Гватемала

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕС) No 20/2013 на Европейския парламент и на Съвета от 15 януари 2013 г. за прилагане на двустранната защитна клауза и механизма за стабилизиране по отношение на бананите от Споразумението за асоцииране между Европейския съюз и неговите държави членки, от една страна, и Централна Америка, от друга страна (1), и по-специално член 15, параграф 2 от него,

като има предвид, че:

| (1) | Със Споразумението за асоцииране между Европейския съюз и неговите държави членки, от една страна, и Централна Америка, от друга страна (2) („Споразумението“), което започна да се прилага временно за държавите от Централна Америка през 2013 г., а конкретно за Гватемала — на 1 декември 2013 г., бе въведен механизъм за стабилизиране по отношение на бананите. |
| --- | --- |

(1)

Със Споразумението за асоцииране между Европейския съюз и неговите държави членки, от една страна, и Централна Америка, от друга страна (2) („Споразумението“), което започна да се прилага временно за държавите от Централна Америка през 2013 г., а конкретно за Гватемала — на 1 декември 2013 г., бе въведен механизъм за стабилизиране по отношение на бананите.

| (2) | Съгласно този механизъм за стабилизиране, въведен с Регламент (ЕС) No 20/2013, след надхвърляне на определен критичен обем на вноса на пресни банани (позиция 0803 00 19 от Комбинираната номенклатура на Европейския съюз от 1 януари 2012 г.) от някоя от засегнатите държави Комисията може чрез акт за изпълнение, приет в съответствие с процедурата по спешност, посочена в член 14, параграф 4 от Регламент (ЕС) No 20/2013, или временно да спре да прилага преференциалното мито по отношение на вноса на пресни банани от съответната държава, или да прецени, че подобно спиране не е целесъобразно. |
| --- | --- |

(2)

Съгласно този механизъм за стабилизиране, въведен с Регламент (ЕС) No 20/2013, след надхвърляне на определен критичен обем на вноса на пресни банани (позиция 0803 00 19 от Комбинираната номенклатура на Европейския съюз от 1 януари 2012 г.) от някоя от засегнатите държави Комисията може чрез акт за изпълнение, приет в съответствие с процедурата по спешност, посочена в член 14, параграф 4 от Регламент (ЕС) No 20/2013, или временно да спре да прилага преференциалното мито по отношение на вноса на пресни банани от съответната държава, или да прецени, че подобно спиране не е целесъобразно.

| (3) | На 23 август 2017 г. вносът в Съюза на пресни банани с произход от Гватемала надхвърли определения с горепосоченото споразумение праг от 67 500 тона. |
| --- | --- |

(3)

На 23 август 2017 г. вносът в Съюза на пресни банани с произход от Гватемала надхвърли определения с горепосоченото споразумение праг от 67 500 тона.

| (4) | В този контекст в съответствие с член 15, параграф 3 от Регламент (ЕС) No 20/2013 Комисията взе предвид въздействието на този внос върху състоянието на пазара на банани в Съюза, за да реши дали прилагането на преференциалното мито следва да бъде спряно. Комисията проучи въздействието на посочения внос върху равнището на цените в Съюза, развитието на вноса от други източници и общата стабилност на пазара на пресни банани в Съюза. |
| --- | --- |

(4)

В този контекст в съответствие с член 15, параграф 3 от Регламент (ЕС) No 20/2013 Комисията взе предвид въздействието на този внос върху състоянието на пазара на банани в Съюза, за да реши дали прилагането на преференциалното мито следва да бъде спряно. Комисията проучи въздействието на посочения внос върху равнището на цените в Съюза, развитието на вноса от други източници и общата стабилност на пазара на пресни банани в Съюза.

| (5) | Към момента на надхвърляне на определения за 2017 г. праг вносът на пресни банани от Гватемала съставляваше едва 2 % от вноса в Съюза на пресни банани, обхванат от механизма за стабилизиране по отношение на бананите. Освен това вносът от Гватемала съставлява едва 1,8 % от общия обем на вноса на пресни банани в Съюза. |
| --- | --- |

(5)

Към момента на надхвърляне на определения за 2017 г. праг вносът на пресни банани от Гватемала съставляваше едва 2 % от вноса в Съюза на пресни банани, обхванат от механизма за стабилизиране по отношение на бананите. Освен това вносът от Гватемала съставлява едва 1,8 % от общия обем на вноса на пресни банани в Съюза.

| (6) | Вносът от големи държави износителки, с които Съюзът също е сключил споразумение за свободна търговия, а именно Колумбия, Еквадор и Коста Рика, възлиза на 47,4 %, 51,1 % и 50,4 % от съответно определените им прагове. „Неизползваните“ в рамките на механизма за стабилизиране количества (около 3 млн. тона) значително надхвърлят общия обем на вноса от Гватемала до момента (68 400 тона). |
| --- | --- |

(6)

Вносът от големи държави износителки, с които Съюзът също е сключил споразумение за свободна търговия, а именно Колумбия, Еквадор и Коста Рика, възлиза на 47,4 %, 51,1 % и 50,4 % от съответно определените им прагове. „Неизползваните“ в рамките на механизма за стабилизиране количества (около 3 млн. тона) значително надхвърлят общия обем на вноса от Гватемала до момента (68 400 тона).

| (7) | Средната цена на вноса от Гватемала през първите 6 месеца на 2017 г. е 573 евро/тон, или с 15 % по-ниска от средните цени на останалия внос на пресни банани в Съюза. Обемът на вноса обаче остана на много ниско равнище, както е посочено в съображение 5. |
| --- | --- |

(7)

Средната цена на вноса от Гватемала през първите 6 месеца на 2017 г. е 573 евро/тон, или с 15 % по-ниска от средните цени на останалия внос на пресни банани в Съюза. Обемът на вноса обаче остана на много ниско равнище, както е посочено в съображение 5.

| (8) | Средната цена на едро на бананите на пазара на Съюза обикновено следва низходяща тенденция до края на юли, а впоследствие се увеличава. В резултат на това средната цена на едро на бананите (независимо от страната на произход) през юли 2017 г. (918 евро/тон) наистина е била с 8 % по-ниска от средната цена за първото полугодие. Въз основа на средната стойност за три седмици обаче през юли 2017 г. средното равнище на цената на едро на жълтите банани, произведени в ЕС (910 евро/тон), остава съизмерима с равнището (на наблюдаваните цени) от предишните години (съответно 910 евро/тон, 880 евро/тон и 900 евро/тон). |
| --- | --- |

(8)

Средната цена на едро на бананите на пазара на Съюза обикновено следва низходяща тенденция до края на юли, а впоследствие се увеличава. В резултат на това средната цена на едро на бананите (независимо от страната на произход) през юли 2017 г. (918 евро/тон) наистина е била с 8 % по-ниска от средната цена за първото полугодие. Въз основа на средната стойност за три седмици обаче през юли 2017 г. средното равнище на цената на едро на жълтите банани, произведени в ЕС (910 евро/тон), остава съизмерима с равнището (на наблюдаваните цени) от предишните години (съответно 910 евро/тон, 880 евро/тон и 900 евро/тон).

| (9) | Поради това на този етап няма данни за смущения в стабилността на пазара на Съюза, предизвикани от надвишаващия определения годишен критичен обем внос на пресни банани от Гватемала, нито за оказано съществено въздействие върху състоянието на производителите от Съюза. |
| --- | --- |

(9)

Поради това на този етап няма данни за смущения в стабилността на пазара на Съюза, предизвикани от надвишаващия определения годишен критичен обем внос на пресни банани от Гватемала, нито за оказано съществено въздействие върху състоянието на производителите от Съюза.

| (10) | През август 2017 г. не е установена опасност от сериозно влошаване, нито действително сериозно влошаване на икономическото състояние в най-отдалечените региони на Съюза. |
| --- | --- |

(10)

През август 2017 г. не е установена опасност от сериозно влошаване, нито действително сериозно влошаване на икономическото състояние в най-отдалечените региони на Съюза.

| (11) | Ето защо спирането на прилагането на преференциалното мито по отношение на вноса на банани с произход от Гватемала не се счита за целесъобразно на настоящия етап. |
| --- | --- |

(11)

Ето защо спирането на прилагането на преференциалното мито по отношение на вноса на банани с произход от Гватемала не се счита за целесъобразно на настоящия етап.

| (12) | Като се има предвид, че ежегодният критичен обем бе надхвърлен още през август, и въпреки ниския общ обем на вноса от Гватемала на пазара в Съюза, Комисията ще продължи своя мониторинг във връзка с това и редовно ще преразглежда обстановката на пазара на банани, което при необходимост може да доведе до приемането на мерки, |
| --- | --- |

(12)

Като се има предвид, че ежегодният критичен обем бе надхвърлен още през август, и въпреки ниския общ обем на вноса от Гватемала на пазара в Съюза, Комисията ще продължи своя мониторинг във връзка с това и редовно ще преразглежда обстановката на пазара на банани, което при необходимост може да доведе до приемането на мерки,

ПРИЕ НАСТОЯЩОТО РЕШЕНИЕ:

Член 1

Временното спиране на прилагането на преференциалното мито по отношение на вноса на пресни банани, класирани в позиция 0803 00 19 от Комбинираната номенклатура на Европейския съюз и с произход от Гватемала, e нецелесъобразно.

Член 2

Настоящото решение влиза в сила в деня на публикуването му в Официален вестник на Европейския съюз.

Съставено в Брюксел на 4 октомври 2017 година.

За Комисията

Председател

Jean-Claude JUNCKER

---

(1)  
  ОВ L 17, 19.1.2013 г., стр. 13.

1

(2)  
  ОВ L 346, 15.12.2012 г., стр. 1.

2

---